Ҡаһым түрә исемен ишетеү менән , минем күҙ алдыма ҡурҡыу белмәҫ,көслө,ҡулында уҡ-һаҙағы булған батыр һыбайлы килеп баҫа.Ул бик ябай , һәрбер бойроғо төптән уйланылған яу башлығы.

Тик , Ҡаһым түрәнең ошондай абруйлы булуына һуғышта күрһәткән батырлыҡтарына көнләшеп һораусылар да аҙ булмаған күрәһең.Текстта күрүебеҙсә , Ҡаһым менән дуҫ булған булып,еңеү шатлығын бүлешкән булып уға , майор Фольгнер бойроғо буйынса Ҡолтүбә түрәгә ағыу эсерә.

 Яуыҙ көнсөллөк,Ҡаһым түрәнең үлеменә сәбәп булып тора.Ниндәй аяныс күренеш! Көнсөллөк кеше холҡоның иң түбән , иң насар һыҙаты.

 Иле өҫөн,халҡы өсөн күпме ауырлыҡтар үтеп аҫтыртын дошман кулыннан үлеү-бик аяныс хәл.

 Бындай күренештәрҙе беҙҙең тормошта ла күрергә мөмкин.Күп ваҡыт , мәҫәлән ахирәтем,тип,кешегә ярҙамлашаһың , ысын йөрәктән , уның проблемаларын сисергә ярҙам итәһең , эс серҙәрең менән бүлешәһең. Ә бер көн килеп , ахирәтеңдең , һине , бөтөнләй ят кешегә , үҙең тураһында яман итеп һөйләшеүен ишетәһең. Был нимә ? Аңлашылмай ! Кешегә ышаныс юғала , күңел «ҡатып» ҡала.

 Эссемды йомғаҡлап , шуны әйтер инем , кешеләр бер-береһенә «күҙ буяу» өсөн генә түгел , ә ысын мәгәнәлә эскерһеҙ , ихлас булһындар ине.Тик шул ваҡытта гына тормошобоҙ , күңелебеҙ матур булыр ине.

 Бөйөк яҙыусыбыҙ Ҡаһым түрәнең батырлығына 200 йыл ваҡыт үтеүенә ҡарамастан , уның даны халыҡ күңелендә әле лә йәшәй . Батырҙың туған яғында Стәрлетамаҡ районында уға арнап стелла ҡуйылды.Уның турала яҙылған йырҙар әле лә йырлана!